Felipo VI de Spagna

Felipo Joàni Pagoło Fónso de Tuti i Santi de Borbón e Gresia (Felipe Juan Pablo Alfonso de Todos los Santos de Borbón y Grecia en spagnol) (Madrid, 30 de zenaro 1968) el xe el re de Spagna co el nome de Felipo VI (Felipe VI en spagnol).
El xe el fiol de el re Joàni Carlo I de Spagna e de ła rejina Sofia de Gresia.
El xe deventà re el 19 de zugno de el 2014 dapò che so pare el re Joàni Carlo I ga łasà el trono el dì prima Felipe VI, Rey de España .

 Vida 
Felipo VI el xe nasù el 30 de zenaro de el 1968 a Madrid.
Inte el 1977 deventa prinsipe de łe Asturie, titoło dà ai futuri re.
Dapò łe scoe taca l'istrusion miłitar a l'Academia Zenerał de Saragosa, a ła Scoa Navał de Pontevedra e a l'Academia Zenerał de el Aria de San Javier.
El ga studià łexe e economia a l'Università de Madrid.
Inte el 2004 ga ciapà cofà mujer ła xornaista Letisia Ortiz Rocasolano.
El 18 de zugno de el 2014 el re Joàni Carlo I ga łasà el trono en favor de el fiol Fełipo, che el xe deventà re el 19 de zugno, el stes dì xe deventà anca Cao de el esersito de Tera, Aria e Mar.

 Nome 

Inte el so nome Felipe Juan Pablo Alfonso de Todos los Santos, Felipe (Felipo) vien da el primo Borbon che ga regnà so ła Spagna, Felipe V, po ghe xe i nomi dei do noni Juan de Borbón-Spagna (Joàni) e Paolo (Pagoło), el nome de el bisnono Alfonso XIII de Spagna (Fónso) e de tuti i Santi, tradision de ła fameja Borbón.

 Notasion 

 Altri projèti 

Categoria:Sovrani spagnołi
Categoria:Borbone
Categoria:Nasesti inte el 1968